**Nota informativa**

**la proiectul Bugetului raional pentru anul 2022**

Direcția Finanțe Ialoveni în colaborare cu direcțiile și secțiile subordonate Consiliului raional a elaborat proiectul bugetului raional pentru anul 2022.

 Scopul proiectului este elaborarea și aprobarea bugetului prin direcționarea resurselor pe programe de importanță majoră și finanțarea cheltuielilor pentru asigurarea administrării serviciilor publice din subordinea Consiliului raional Ialoveni.

La baza prognozei bugetului a stat Legea privind administrația publiă locală nr. 436/2006, Legea finanțelor publice și responsabilității bugetar–fiscală nr. 181/2014, Legea privind finanțele publice locale nr 397/2003, Legea privind sistemul unitar de salarizare în sectorul bugetar nr.270/2018, Strategia de dezvoltare integrată a raionului Ialoveni, Circulara Ministerului Finanțelor privind elaborarea proiectelor bugetelor locale pentru anii 2022 și a estimărilor pentru anii 2023-2024 nr. 06/2-07-18 din 23.08.2021, „Particularitățile privind elaborarea de către autoritățile administrației publice locale a proiectelor bugetelor locale pentru anul 2022 și a estimărilor pe anii 2023-2024”, Circulara privind ajustarea proiectelor bugetelor locale cu limitele actualizate la transferuri generale și de compensare nr. 06/2-07-22 din 21.09.2021, anexele, formularele, note metodologice ale Ministerului Finanțelor și alte acte normative.

Proiectul bugetului raional pentru anul 2022 este estimat la venituri în sumă de **270876,3** **mii lei** şi la cheltuieli în sumă de **268955,8** **mii lei**, cu un excedent bugetar de ***(-1920,5 mii lei*** *”Rambursarea împrumutului recreditat între bugetul de stat și bugetele locale de nivelul2” Proiectul de Construcție a Locuințelor pentru Păturile Socialmente Vulnerabile***).**

La elaborarea proiectului de buget s-a ţinut cont de necesitatea asigurării unui echilibru bugetar, prin încadrarea cadrului de cheltuieli cu cadrul de resurse disponibile, fără a admite crearea datoriilor în sistemul bugetar.

 **I. *Veniturile bugetului raional***

În anul 2022 partea de venituri a bugetului raional Ialoveni se preconizează în sumă de 270876,3 mii lei, fiind în diminuare comparativ cu suma aprobată pe anul 2021:

**-** cu transferurile de la bugetul de stat pentru reparația capitală a Liceului teoretic „Mihail Bîrcă” comuna Mileștii Mici și Liceului teoretic „Ion Pelivan” comuna Răzeni în sumă de 7605,0 mii lei;

**-** și cu Proiectele externe „Orientarea în carieră din perspectiva pieții muncii” și ,,Poduri pentru creșterea încrederii între poliție și cetățenii raionului Ialoveni și județul Iași” în sumă de 11070,0 mii lei.

În suma totală a veniturilor bugetului raional sunt integrate veniturile obținute din impozite și taxe, venituri colectate ca urmare a prestării serviciilor cu plată, transferuri de la bugetul de stat.

* **Defalcări de la veniturile generale de stat** consituie sumă de 7862,2 mii lei, din care: Impozitul pe venit de la persoanele fizice (IVPF) cota procentuală este de 25% din volumul total colectat pe teritoriul orașului reședinta de raion. La planificarea impozitului pe venit reţinut din salariu s-a luat în consideraţie dinamica încasărilor pe acest compartiment pentru anul 2020 şi trimestru I al anului 2021. Calculul s-a efectuat reieșind din încasările estimate pe anul bugetar în curs, înmulțite la creșterea prognozată a fondului de remunerare a muncii pe Republică. Ca pondere în totalul veniturilor bugetului prognozat constituie 2,9 la suta.
* **Veniturile proprii** constituie suma de 210,0 mii lei, plata pentru folosirea resurselor naturale în componenţa cărora se includ următoarele venituri:

- 170,0 mii lei, taxa pentru apă;

- 30,0 mii lei, taxa pentru folosirea subsolului;

- 10,0 mii lei, amenzi și sanctiuni.

* **Transferuri primite între bugetul de stat şi bugetele locale de nivelul II** constituiesuma de **261394,6 mii lei**. Cuantumul veniturilor bugetului raional prognozat este preponderentă de 96,4 la sută din transferurilor de la bugetul de stat, din care:

-Transferuri curente primite cu destinaţie specială între bugetul de stat şi bugetele locale de nivelul II pentru învățământul preșcolar, primar, secundar general, (extrașcolar) în sumă de **182923.4** mii lei;

-Transferuri curente primite cu destinaţie specială între bugetul de stat şi bugetele locale de nivelul II pentru asigurarea și asistența socială în sumă de **7494,8** mii lei. Din contul acestei sume urmează a fi finanţate indemnizaţiile pentru tutelă, compensarea cheltuielilor de transport, compensarea cheltuielilor tinerilor specialiști pentru închirierea spațiului locativ, consumul de energie termică și electrică, precum și plata indemnizațiilor, prestații sociale pentru copiii plasați în serviciile sociale;

-Transferuri curente primite cu destinație specială între bugetul de stat și bugetele locale de nivelul II pentru școli sportive în sumă de **2480,9** mii lei;

-Transferuri curente primite cu destinaţie specială între bugetul de stat şi bugetele locale de nivelul II pentru infrastructura drumurilor în sumă de **14547,0** mii lei;

-Transferuri curente primite cu destinaţie generală și de compensare calculate în baza formulei aprobate prin Legea privind finanţele publice locale în sumă de **48885,6** mii lei.

* **Veniturile colectate** constituie 0,4 la sută sau 985,9 mii lei din care:

- 895,9 mii lei, venituri din contul prestării serviciilor cu plată și dării în locațiune a bunurilor patrimoniului public administrat de instituțiile publice;

- 100,0 mii lei, taxa de la cumpărarea valutei străine de către persoanele fizice în casele de schimb valutar.

* **Granturi (proiecte externe)** constituie **423,6 mii lei** pentru finalizarea Proiectului din învatamînt „Orientarea în carieră din perspectiva pieții muncii”.

***II. Cheltuielile bugetului raional***

Cheltuielile bugetului raional pentru anul 2022 s-au estimat în dependență directă de suma veniturilor obținute, numarul unităților de personal, cheltuielile de personal și tarifele la plata mărfurilor și serviciilor la data prezentării proiectului de buget Ministerului Finanțelor, care constituie suma de **268955,8** **mii lei.**

**„Cheltuielile de personal**” au fost elaborate ținînd cont de prevederile Legii privind sistemul unitar de salarizare în sectorul bugetar nr.270/2018, Hotărîrea Guvernului **pentru punerea în aplicare a prevederilor Legii nr. 270/2018 privind sistemul unitarde salarizare în sectorul bugetar** nr.1231/201, art.10 al Legii bugetului de stat pentru anul 2021 cu valorile de referinta de 1700 si 1800, 1900 lei.

**„Servicii de Stat cu Destinaţie Generală”** sunt atribuite mijloace pentru asigurarea activităţii autorităţilor executive în sumă **11250,4** **mii lei,** inclusiv pentru cheltuieli de funcționare a serviciilor bugetar fiscale, remunerarea muncii, finanțarea cheltuielilor privind datoria publică locală, rambursarea împrumuturilor aferente anului 2022, programe culturale, cărți și publicații, lucrări de reparații curentă de strictă necesitate pentru imobilele din patrimoniul Consiliului raional, poștă, telefon, carburanți, materiale și piese de schimb, bunuri de natura pieselor de inventar, finanțarea unor contribuții de cotizații ce decurg din obligațiile față de alte organisme la care Consiliul raional este membru.

Serviciile de stat cu destinație generală include următoarele grupe funcționale:

- Executivul și Serviciile de Suport;

- Managementul Finanțelor Publice;

- Serviciului de deservire a clădirilor Consiliului raional Ialoveni-1918,8 mii lei;

- **Fondului de Rezervă a bugetului raional -3000 mii lei (destinat pentru situații excepționale la nivel local).**

**„Apărarea Naţională”** s-a estimat cheltuieli în sumă de **331,7** **mii lei** pentru întreținerea Centrului Militar și cheltuieli pentru încorporarea tinerilor în serviciul militar.

 **„Servicii în Domeniul Economiei”** încuantum de **17106,7** **mii lei**, pentru asigurarea funcționalității următoarelor servicii și activităţi:

* “Servicii generale economice și comerciale”
* “Dezvoltarea drumurilor”, inclusiv 14547,0 mii lei pentru realizarea Programului privind întreținerea și reparația drumurilor publice raionale din contul transferurlior cu destinație specială.

**„Gospodăria de Locuințe și Gospodăria Comunală” s**unt incluse alocații pentru servicii de întreținere și amenajarea spațiilor verzi adiacente clădirii Consiliului raional Ialoveni în sumă de 400,0 mii lei.

**„Ocrotirea Sănătății”** sunt preconizate mijloace financiare în sumă de **1000,0 mii lei**, inclusiv:

- 500,0 mii lei, pentru acoperirea parțială a cheltuielilor ce țin de realizarea Programelor Naționale, în limita competențelor, cu redistribuiri pe parcursul anului;

- 500,0 mii lei, pentru dezvoltarea și modernizarea instituțiilor din domeniul ocrotirii sănătății.

**„Cultură, sport, tineret, culte și odihnă”** sunt estimate pentru anul 2022 în sumă de **12146,3mii lei**, pentru asigurarea funcționarii institutiilor din domeniu.

* **459,4** **mii lei**, Muzeul raional de istorie și etnografie „Anatol Candu” satul Vasieni;
* **640,3** **mii lei**, Galeria Colecțiilor „Petru Costin” a Consiliului raional Ialoveni;
* **1383,8** **mii lei**, Biblioteca Publică raională „Petre Stefanuca”;
* **3472,4 mii lei**,Casa raionala de cultura și Orchestra de muzică populară „Porumbița”;
* **500,0** **mii lei**, pentru sustinerea proiectelor pentru tineret;
* **1509,5** **mii lei,** Politici și management în domeniul culturii pentru asigurarea funcţionalităţii inclusiv achiziție de carte pentru dotarea bibliotecelor.;
* **2490,8 mii** **lei,** „Tineret și sport” cheltuieli din transferuri cu destinație specială pentru întreținerea Şcolii Sportive de Copii și Tineret Ialoveni.

**„Invatamint”** constituie suma de **187226,5** **mii lei,** inclusiv din contul transferurilor cu destinație specială 182923,4 mii lei.

La planificarea bugetului s-a ținut cont cont de pevederile Hotărârii Guvernului cu privire la finanţarea în bază de cost standard per elev nr.868/2014, Hotărârii Guvernului pentru acordarea compensațiilor bănești anuale personalului didactic din instituțiile de învățământ general nr.969/2018, în valoare de 2000 lei.

Reţeaua instituţiilor de învățământ primar și secundar general include 33 instituţii de învățămînt, inclusiv: 15 licee, 15 gimnazii, 2 școli primare, 1 scoala primară-grădiniță, cu un număr de 10416 elevi, la situația din 30 septembrie 2021.

Volumul alocaţiilor pentru fiecare școală se determină reieşind din normativul valoric pentru un **„elev ponderat”** de 13969,0 lei , normativul valoric pentru o instituţie de 753092,0 lei cu aplicarea coeficientului 0,95.

Componentaunității administrativ-teritoriale de nivelul al doilea constituie **3%** în mărime de 3800,0 mii lei.

Fondul Educației Incluzive constituie **2%** în mărime de 3380,0 mii lei.

Unitatea de Educație Incluzivă consituie 2252,1 mii lei.

În proiectul de buget sunt incluse alocații pentru acordarea **dejunurilor calde**, în cuantum de 8141,6 mii lei, luându-se în calcul numărul elevilor claselor I-IV, la situația din 01 octombrie 2021, 171 zile de alimentație și norma de alimentație de 10,8 lei/zi pentru anul 2022.

**Cheltuielile Direcţiei Generale Educație includ şi alocații pentru:**

* 322,2 mii lei, pentru întreţinerea Transportului Școlar;
* 1068,5 mii lei, pentru întreținerea Serviciului de Asistenţă Psihopedagogică cu 9,5 unități de personal;
* 1374,0 mii lei, pentru întreținerea Centrului de Creație Ialoveni;
* 1756.6 mii lei, pentru organizarea Odihnei de vară a copiilor;
* 30,6 mii lei, pentru organizarea și desfăşurarea Olimpiadelor raionale;
* 190,6 mii lei, pentru organizarea examenelor de Bacalaureat.

**„Protecția Socială”** s-a estimat în suma totală de 36494,1 mii lei, inclusiv 7494,8 mii lei alocații din contul transferurilor cu destinație specială de la bugetul de stat.

* **Politici și Management în Domeniul Social** -3106,1 mii lei.
* **Protecția Familiei și Copilului**
* **2133,9 mii lei,** Serviciului de Asistență Parentală Profesionistă, cu 24 unități de personal și 40 beneficiari (copii);
* **1473,6 mii lei,** Serviciului Social „Casa Comunitară” Ialoveni cu 10,5 unități de personal și 10 copii;
* **495,8 mii lei,** Serviciului de Sprigin Familial, pentru 262 de beneficiari;
* **2224,9 mii lei,** indemnizație pentru copiii adoptați și cei aflați sub tutelă/curatelă care prevede plata indemnizației pentru copii rămași fără ocrotire părintească și a celor rămași temporar fără ocrotire părintească, 170 beneficiari;
* **296,0 mii lei** - 86 beneficiari prestații sociale pentru copii plasați în serviciile sociale (bani de buzunar);
* **1270,3 mii lei**, Case de Tip Familie, 8 case, 30 copii.
* **Protecția socială a persoanelor cu dizabilitati**
* **13264,0 mii lei**, Serviciului Social „Asistență Personală”, pentru întreținerea a 243 unități de personal și 229 beneficiari;
* **2518,3 mii lei,** Serviciului de Îngrijire Socială la Domiciliu, cu 40,75 unități de personal, și 350 de beneficiari;
* **764,6 mii lei,** Serviciului Social „Casa Comunitară” Hansca cu 7,0 unități de personal și 6 beneficiari;
* **3287,1 mii lei,** Serviciului Asistență Comunitară, cu 39,0 unităţi de personal;
* **247,0 mii lei,**  Serviciului Social „Plasament Familial pentru Adulți” cu un efectiv de 5,0 unități de personal și 5 beneficiari;
* **2761,6 mii lei,** Serviciile de Transport a persoanelor cu dizabilități severe și accentuate, copiilor cu dizabilități, precum și persoanelor care însoțesc persoane cu dizabilitate severă sau un copil cu dizabilități și a persoanelor cu dizabilități locomotorii cu 3404 beneficiari.
* **Protecția Socială în cazuri Exceptionale** pentru suport monetar pentru familii **438,6 mii lei.**
* **Protecția Socială a unor Categorii de Cetățeni** în sumă de **2212,3 mii lei** pentru indemnizații și compensații pentru absolvenții instituțiilor de învățămînt, încadrați în instituțiile de învățămînt în primii 3 ani după absolvirea acestora, pentru plata indemnizației unice și compensarea lunară a cheltuielilor pentru închirierea spațiului locativ, consumul de energie termică și electică personalului didactic angajat în instituțiile de învățămînt.

**Informăm publicul despre faptul că Consiliul raional Ialoveni, anterior plasării proiectului pe pagina web: il.md a efectuat consultări publice cu enitățile publice școli, gimnazii, licee la data de 26 octombrie 2021 și cu serviciile descentralizate la data de 28 octombrie 2021 cu privire la proiectul bugetului raional pentru anul 2022.**

**Ulterior bugetul raional pentru anul 2022 va fi adus la cunoștința autorității deliberative raionale și corelat cu Legea bugetului de stat pentru anul 2022 în contextul Legii cu privire la finanțele publice locale nr. 397/2003 și Legii privind sistemul unitar de salarizare în sectorul bugetar nr.270/2018.**